***16. ročník celoslovenskej literárnej súťaže***

***Hodžov novinový článok 2023***

ZŠ s MŠ Milana Hodžu v Bratislave v spolupráci s Ústavom politických vied SAV a vydavateľstvom VEDA v rámci Dní Milana Hodžu vyhlasuje, pod záštitou predsedu vlády SR, pre žiakov základných a stredných škôl v Slovenskej republike a krajanskom zahraničí literárnu súťaž *Hodžov novinový článok.*

Obsahom 16.ročníka celoslovenskej súťaže Hodžov novinový článok 2023 je téma**:**

***Ako môže človek nielen žiť, ale aj pomáhať žiť***

***Motto:***

*"Lekárov bude vždy dosť, ale lekárov ľudských duší a sŕdc bude vždy nedostatok."*

**Karol L. Zachar (1918 – 2003)**

**slovenský režisér, herec, choreograf**

**Podmienky súťaže: (všetky informácie v linku:** [**https://zsmh.sk/hodzov-novinovy-clanok/**](https://zsmh.sk/hodzov-novinovy-clanok/)**)**

1. Súťaž je určená pre žiakov a študentov vo veku 13–16 rokov (základné a stredné školy na Slovensku a v zahraničí).
2. Súťažná práca musí byť napísaná v slovenčine
3. Článok treba poslať v elektronickej podobe ako prílohu v MS Word (nie PDF) na adresu: [sutaz@zsmh.sk](mailto:sutaz@zsmh.sk)
4. Do predmetu správy uveďte: „Súťaž-HNČ-PRIEZVISKO a MENO“ . Rovnako prosíme o označenie názvu súboru (doc., docx.) (môžete použiť šablónu v linku vyššie)
5. Termín doručenia prác: najneskôr do 31.5.2023
6. Maximálny rozsah práce: 2 strany - formát A4 = 60 riadkov.
7. Maximálny počet prác z jednej školy: 5
8. Práce musia prejsť jazykovou korektúrou na pôde vysielajúcej školy, ktorú reprezentujú.
9. V textovom súbore so zaslanou prácou prosíme uviesť :

* meno a priezvisko súťažiaceho
* vek a navštevovaný ročník
* presný názov a úplnú adresu navštevovanej školy
* e-mailovú adresu a kontaktný telefón školy/učiteľa
* meno učiteľa

Hodnotiaca porota bude zložená z vedeckých a kultúrnych pracovníkov, zástupcu Vydavateľstva SAV Veda a učiteľov zo ZŠ s MŠ M. Hodžu

Víťazi sa umiestnia v zlatom, striebornom a bronzovom pásme, ich práce budú uverejnené v zborníku zo súťaže.

**Slávnostné vyhodnotenie súťaže sa uskutoční v P*állfyho paláci* v Bratislave (po vvhodnotení prác, podľa termínu na pozvánke)**

Zoznam ocenených účastníkov uverejníme aj na internetovej stránke www.zsmh.sk

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Poznámka**

Vážení učitelia,

po roku si Vás dovoľujeme opäť srdečne pozdraviť a poďakovať Vám za to, koľko času a energie venujete svojim žiakom, ako ich podporujete v tvorivom písaní.

Budeme Vám vďační, ak sa pokúsite aj v 16. ročníku súťaže motivovať svojich žiakov k napísaniu hodnotných prác na vyhlásenú tému. Veríme, že tak, ako po minulé roky, aj teraz budete Vašim zverencom nápomocní pri uchopení témy, ako aj pri jej budovaní.

Súťaž *Hodžov novinový článok* nemá striktne stanovený žáner, avšak obvyklým žánrom býva úvaha. Zo skúseností odporúčame nevkladať do súťažných prác ďalšie citáty, ktoré zvyknú žiakov odkloniť od podstaty, ústrednej myšlienky danej mottom.

V tohtoročnom 16. ročníku sme za tému súťaže zvolili slová: Ako môže človek nielen žiť, ale aj pomáhať žiť. Myšlienka je vyvodená z motta slovenského režiséra, herca, scénického výtvarníka a choreografa,

prof. Karola Legény – Zachara (1918 Svätý Anton – 2003 Bratislava).

Motto:„ *Lekárov bude vždy dosť, ale lekárov ľudských duší a sŕdc bude vždy nedostatok.“*

Veríme, že sa Vašim žiakom podarí uchopiť myšlienku, pochopiť podstatu a spracovať ju do hodnotnej súťažnej práce.

Etela Hessová, riaditeľka ZŠ s MŠ Milana Hodžu

Miroslav Pekník, odborný garant súťaže ÚPV SAV

Pavol Kršák, šéfredaktor vydavateľstva VEDA

Juraj Valent, zodpovedný za súťaž, ZŠ s MŠ Milana Hodžu ([valent@zsmh.sk](mailto:valent@zsmh.sk), [sutaz@zsmh.sk](mailto:sutaz@zsmh.sk), 02/54411323)